alexandrainst/scandi-wiki huggingface dataset:
Kvalsund (tettsted)

Kvalsund (nordsamisk: Ráhkkerávju, kvensk: Rekiarvio) er et tettsted i Hammerfest kommune i Troms og Finnmark. Før 2020 var det administrasjonssenter i Kvalsund kommune. Tettstedet ligger på sørsida av Kvalsundet, vest for Repparfjorden, og har  innbyggere per 1. januar .

På tettstedet Kvalsund står rådhus, NAV-kontor, sykehjem, helsestasjon, skole og barnehage. I tillegg finnes det servicetilbud som dagligvarebutikk og ubemannet bensinpumpe. Her står Kvalsund kirke, den eneste bygningen i Kvalsund kommune som ikke ble brent ned under 2. verdenskrig.

Fra Kvalsund går det fylkesveg sørvestover langs Vargsund til Saraby, nær kommunegrensa til Alta. Riksveg 94 går vestover fra Skaidi til tettstedet Kvalsund. Herfra går Kvalsundbrua over Kvalsundet til Stállogárggu med forbindelse videre til Hammerfest. Fra Kvalsund sentrum til Hammerfest sentrum er det en reisetid på om lag 30 minutter med bil.

Referanser

Eksterne lenker 
 Leikvang Stadion - Nordic Stadiums

Bosetninger i Hammerfest
Tettsteder i Troms og Finnmark
Tidligere fergesteder i Finnmark
Kvalsund
Felix Götze

Felix Götze (født 11. februar 1998) er en tysk fotballspiller som spiller for Rot-Weiss Essen, på lån fra FC Augsburg.

Den 24. mai 2017 skev han under sin første proffkontrakt med Bayern München. Kontrakten varer til 30. juni 2019.

Han er broren til den tyske fotballspilleren Mario Götze.

Referanser

Eksterne lenker 
 
 The Bayern-est and the Best: five young talents you could see in Carlo Ancelotti's plans next season

Tyske fotballspillere
Fotballspillere for BV Borussia 09 Dortmund
Fotballspillere for FC Bayern München
Fotballspillere for FC Augsburg
Fotballspillere for 1. FC Kaiserslautern
Fotballspillere for Rot-Weiss Essen
Fødsler i 1998
Jane Crabtree

Jane Crabtree (født 31. juli 1981) er en australsk badmintonspiller.

Hun representerte Australia under Sommer-OL 2004 i Athen, der hun ble utslått i første runde i dobbelturneringen.

Referanser

Eksterne lenker 
 

Australske badmintonspillere
Deltakere for Australia under Sommer-OL 2004
Badmintonspillere under Sommer-OL 2004
Fødsler i 1981
Karakaraer

se inndeling

Karakaraer (Polyborini) er et tribus i underfamilien Falconinae (karakaraer, falkonetter og falker), som sammen med underfamilien Herpetotherinae (latterfalk og skogfalker) utgjør falkefamilien (Falconidae). Dette er predatoriske fugler som inngår i ordenen falkefugler (Falconiformes). Karakaraene forekommer i Sør- og Mellom-Amerika, nord til sørlige deler av USA.

Karakaraene er i hovedsak åtseletere.

Inndeling
Inndelingen følger HBW Alive og er i henhold til White, Olsen & Kiff (2018). Norske navn følger Norsk navnekomité for fugl og er i hovedsak i henhold til Syvertsen et al. (2008). Navn i parentes er ikke offisielle norske navn, men er direkte oversatt fra det engelske navnet på artene. 

 Falconidae, falkefamilien
 Falconinae, karakaraer, falkonetter og falker
 Polyborini, karakaraer
 Spiziapteryx
 S. circumcincta, parakittfalk
 Caracara, gribbkarakaraer
 C. cheriway, nordkarakara
 C. plancus, gribbkarakara
 Ibycter, 
 I. americanus, rødstrupekarakara 
 Phalcoboenus, 
 P. chimango, brunkarakara
 P. carunculatus, paramokarakara
 P. megalopterus, fjellkarakara
 P. albogularis, hvitbrystkarakara
 P. australis, brungumpkarakara
 Milvago, 
 M. chimachima, kremkarakara 
 Daptrius, 
 D. ater, svartkarakara

Referanser

Eksterne lenker

Rovfugler
Svartkarakara

Svartkarakara (Daptrius ater) er en rovfugl i falkefamilien. Den er eneste art i slekten Daptrius.

Svartkarakaraen er funnet i Bolivia, Brasil, Colombia, Ecuador, Fransk Guyana, Guyana, Peru, Surinam og Venezuela.

Eksterne lenker

Rovfugler
Dyr formelt beskrevet av Louis Jean Pierre Vieillot
Fugler formelt beskrevet i 1816
Colombias fugler
Venezuelas fugler
Nesseby naturreservat

Nesseby naturreservat er et naturreservat utenfor bygda Nesseby i Nesseby kommune i Finnmark. Naturreservatet omfatter Løkholmen, tidevannsbukta innenfor og neset sør for Nesseby kirke. Det har et samlet areal på 753 dekar, hvorav 660 dekar utgjør sjø. 

Naturreservatet ble etablert i 1991 for å bevare et viktig rasteområde for våtmarksfugler. Ved fjære sjø tørrlegges store mudderbanker som er rike på bløtbunnsdyr som gir næring til vadefugler som blant annet sandlo, myrsnipe, dvergsnipe, tundrasnipe, polarsnipe, brushane, lappspove, svømmesnipe og andefugler.

Referanser 

Naturreservater i Troms og Finnmark
Verneområder i Nesseby
Verneområder opprettet i 1991
Kongsøya, Helløya og Skarholmen naturreservat

Kongsøya, Helløya og Skarholmen naturreservat er et naturreservat i Berlevåg kommune i Finnmark. Naturreservatet omfatter Kongsøya, Helløya og Skarholmen, som ligger i Kongsfjorden, og det nærliggende havområdene rundt hver øy. Det har et totalt areal på , hvorav  utgjør sjø.

Naturreservatet ble etablert i 1983 for å bevare viktige fuglefjell med planter, fugler og annet dyreliv knyttet til området. Det er et hekkeområde for stor- og toppskarv, krykkje, alke, lunde, ærfugl, teist og måker. Blant havpattedyrene fins der oter og havert.

Referanser

Eksterne lenker 
 Forvaltningsplan for Kongsøya, Helløya og Skarholmen naturreservat 

Naturreservater i Troms og Finnmark
Verneområder i Berlevåg
Verneområder opprettet i 1983
Rødstrupekarakara

Rødstrupekarakara (Ibycter americanus) er en rovfugl i falkefamilien. Den forekommer i tropiske skoger i Sør- og Mellom-Amerika. Den et eneste art i slekten Ibycter. I motsetning til andre karakaraer, spiser rødstrupekarakaraen larver fra bier og veps. Den kan også spise voksne insekter, frukt og bær.

Referanser

Eksterne lenker

Rovfugler
Fugler formelt beskrevet i 1783
Colombias fugler
Venezuelas fugler
Ecuadors fugler
Vardø (tettsted)

Vardø er en by og administrasjonssenteret i Vardø kommune. Byen ligger på Vardøya og har  innbyggere per 1. januar . Vardø er Vest-Europas østligste by.

Fiske spiller en viktig rolle i det lokale næringslivet. Ilandført fisk foredles i Vardø, der storparten av fisken fileteres og fryses for eksport. En mindre del eksporteres fersk eller røkt. Vardø har tidligere hatt en rekefabrikk, som ble nedlagt i 2003. Byen har også et mekanisk verksted for fiskerflåten.

I Vardø finner en kommunehuset, dagligvarebutikker og hotell. Byen har en grunnskoler, Vardø skole (1.–10. trinn) og én videregående skole, Vardø videregående skole, med blant annet linje for fiskerifag. I sentrum står Vardø kirke, ei langkirke fra 1958. Vardø museum har utstillinger på Pomormuseet ved Hurtigrutekaia, som åpnet 12. juli 2005.

Den undersjøiske veitunnelen, Vardøtunnelen, går under Bussesundet fra Vardøya, og kopler Vardø til fastlandet i vest. Vardø anløpes av Hurtigruten. Ved Svartnes på fastlandet ligger Vardø lufthavn.

Se også 
 Vardø (kommune)

Referanser 

Fiskevær i Troms og Finnmark
Hurtigrutens anløpssteder i Troms og Finnmark
Tettsteder i Troms og Finnmark
Tidligere fergesteder i Finnmark
Tusenårssteder
Bosetninger i Vardø
Artikler i sjøfart-prosjektet
Vadsø (tettsted)

Vadsø er en by og administrasjonssenteret i Vadsø kommune. Tettstedet har  innbyggere per 1. januar .

Byen var sete for administrasjonen i Finnmark fylkeskommune fram til regionreformen og NRK Finnmark fram til 2015. Avisa Finnmarken kommer ut i Vadsø fire dager i uka. Bebyggelsen i Vadsø følger fire parallelle gater som ligger i et noe bakket terreng. I sentrum står Vadsø kirke, en langkirke i betong fra 1958.

Vadsø har daglig anløp til Vadsøya av Hurtigruta på sin nordgående rute. E75 forbinder Vadsø med Vardø i øst og med E6 i Varangerbotn. Fra Ørtangen går det bru til Vadsøya, der det var sildoljefabrikk fram til 2013. Tre kilometer øst for Vadsø sentrum ligger Vadsø lufthavn.

Historikk 
Etter at Vadsø i 1833 ble gitt kjøpstadsrettigheter, vokste det raskt til et viktig senter for pomorhandelen. Under den andre verdenskrigen ble Vadsø sentrum sterkt skadet under de alliertes angrep fra sovjetisk side sommeren 1944. Om lag 2.000 tyske soldater var i byen da sovjetiske bombefly kom første gang den 23. august 1944. Hele byen ble bombet, og den neste måneden ble byen ødelagt. Men rundt 1/3 av husene ble stående igjen – mer enn de fleste andre steder i Finnmark. Etter freden ble stedet gjenreist under administrasjon av Brente steders regulering.

Se også 
 Vadsø (kommune)

Referanser 

Fiskevær i Troms og Finnmark
Hurtigrutens anløpssteder i Troms og Finnmark
Tettsteder i Troms og Finnmark
Bosetninger i Vadsø
Artikler i sjøfart-prosjektet
Farmen kjendis (Norge) sesong 2

Farmen kjendis er kjendisversjonen av den norske reality-tv-serien Farmen. Deltakerne skal drive et gårdsbruk slik man gjorde det for 100 år siden, med datidens metoder, arbeidsredskaper og hjelpemidler. Farmen-gården for den andre sesongen av kjendisversjonen er Finnsvika gård i Halden i Østfold. Gaute Grøtta Grav er programleder for serien, som i de originale sesongene. Sesongen hadde premiere på TV 2 1. januar 2018.

Deltakere

Utfordrere 
 Utfordreren som ble fullverdig deltaker av Farmen kjendis.

Uke for uke

Referanser

Eksterne lenker 
 Offisielle nettsider

Farmen
TV-sesonger
Hasvik (tettsted)

Hasvik er et tettsted i Hasvik kommune i Troms og Finnmark fylke. Tettstedet ligger helt sørvest på Sørøya i Finnmark og har  innbyggere per 1. januar .

Det går bilferje fra Hasvik til Øksfjord via fylkesvei 882 og hurtigbåt til Hammerfest. Like ved tettstedet er det flyplass, Hasvik lufthavn.

I 1809 ble Hasvik plyndret av britiske marinestyrker. Den britiske briggen Snake ankom 4. juli med en besetning på omkring 100 mann. De ble til 9. juli og den lokale kjøpmannen rapporterte at de stjal alt de kom over, også fra kirken.

Like utenfor tettstedet står Hasvik kirke, en åttekantet kirke fra 1955 med kirkegård og minnelund. Like ved ferjekaia ligger Hasvik gamle kirkegård fra 1700-tallet. Kirka på Hasvik stod først i Hasvåg og ble flyttet til Hasvik i 1712. Fundamentene til kirken var av hvalbein. I 1756 ble det reist en kirke, delvis av materialer fra Hjelmsøy gamle kirke. I 1861 ble oppført en langkirke i tømmer som ble brent av tyskerne høsten 1944.

Referanser 

Fergesteder i Troms og Finnmark
Fiskevær i Troms og Finnmark
Bosetninger i Hasvik
Tettsteder i Troms og Finnmark
Skjervøy (tettsted)

Skjervøy (nordsamisk: Skiervá, kvensk: Kierua) er et tettsted og administrasjonssenteret i Skjervøy kommune i Troms og Finnmark fylke. Tettstedet ligger på østsida av Skjervøya og har  innbyggere per 1. januar .

Skjervøy har fiskeindustri, og er en viktig fiskerihavn og servicesenter for fiskeflåten i Nord-Troms.

Fra tettstedet Skjervøy er det bruforbindelse til Kågen, med videre ferjefri fastlandsforbindelse gjennom Maursundtunnelen (fylkesvei 866). Skjervøy har daglige hurtigruteanløp og godsbåtanløp samt hurtigbåtforbindelse med blant annet Tromsø. Skjervøy har også ferjeforbindelse til Arnøy og Laukøy. Nærmeste flyplass er Sørkjosen lufthavn i nabokommunen Nordreisa, omtrent 40 minutters kjøring fra tettstedet.

Referanser 

Fiskevær i Troms og Finnmark
Hurtigrutens anløpssteder i Troms og Finnmark
Bosetninger i Skjervøy
Tettsteder i Troms og Finnmark
Tidligere fergesteder i Troms
Artikler i sjøfart-prosjektet
Homo naledi

Homo naledi er en utdødd menneskeart funnet i Gautengprovinsen i Sør-Afrika i 2013. Skjelettene ble funnet i Rising Star-grotten. I 2017 ble skjelettene datert til å være mellom 335 000 og 236 000 år gamle.

Etymologi
Ordet naledi betyr stjerne på tswana og sesotho-språkene. Homo naledi kan derfor oversettes til stjernemennesket.

Oppdagelse
Mens de utforsket Rising Star-grottene oppdaget grotteutforskerne Rick Hunter og Steven Tucker den 13. september 2013 en trang sjakt som gikk ca 12 meter ned i bakken inne i grottene. Sjakten ledet til et rom 30 meter under bakken. På bunnen i rommet lå det spredd med fossilbein.

Datering 
En absolutt datering av funnet, eller av de omliggende steinartefakter, fant ikke sted da funnene ble beskrevet første gang. Istedet ble det avledet av anatomiske kjennetegn at en alder på inntil 2,5 millioner år var tenkelig. En detaljert sammenligning av Homo naledis karakteristika med andre og sikkert daterte hominine fossiler gav i 2016 imidlertid en «høyst sannsynlig» alder på bare 912.000 år.

En uran-thorium-datering og dessuten paleomagnetiske analyser ble i 2017 tolket dit hen at fossilene var 335.000 til 236.000 år gamle.

Referanser

Eksterne lenker
 

Utdødde hominider
Pattedyr formelt beskrevet i 2015
Musikkåret 1942



Hendelser

Første kvartal
 5. mars – Symfoni nr. 7 («Leningradsymfonien») av komponisten Dmitrij Sjostakovitsj blir uroppført i Samara. Innen utgangen av juli er stykket blitt oppført i Moskva, London og New York.

Andre kvartal

Tredje kvartal
 9. august – Sjostakovitsj' Symfoni nr. 7 har premiere i Leningrad mens byen fortsatt er beleiret av tyske tropper.

Fjerde kvartal

Fødsler

Dødsfall

Årets album

Årets hits & singler

Priser/konkurranser

Referanser
Jorge Lencina

Jorge Lencina (født 26. mars 1976) er en argentinsk judoka.

Han representerte Argentina under Sommer-OL 2004 i Athen, der han ble utslått i omspillet.

Referanser

Eksterne lenker 
 

Argentinske judoka
Deltakere for Argentina under Sommer-OL 1996
Judoka under Sommer-OL 1996
Deltakere for Argentina under Sommer-OL 2000
Judoka under Sommer-OL 2000
Deltakere for Argentina under Sommer-OL 2004
Judoka under Sommer-OL 2004
Fødsler i 1976
Terje Johansen

Terje Johansen er navnet til flere personer.

Per mars 2022 hadde 250 menn i Norge Terje Johansen som sitt første fornavn og etternavn. Av disse var det 187 som hadde Terje Johansen som sitt eneste fornavn og etternavn.

Blant disse finnes: 
 Terje Johansen (politiker) (født 1941), venstrepolitiker og siviløkonom
 Terje Arnulf Johansen (født 1955), norsk forretningsmann i byggebransjen fra Lenvik 
 Terje Johansen (medisinsk biolog) (født 1958), norsk professor i medisinsk biologi
 Terje Johansen (para-utøver), norsk paralympisk utøver i ispigging og sitski-langrenn (1988, 1992 og 1994)
 Terje Riis-Johansen (født 1968), norsk senterpartipolitiker

Referanser
Rouben Mamoulian

Rouben Zachary Mamoulian (, Ruben Zacharjevij Mamuljan, født 8. oktober 1897 i Tbilisi i Det russiske keiserdømmet, død 4. desember 1987 i Hollywood, Los Angeles) var en amerikansk regissør.

Filmografi (utvalg)

Referanser

Eksterne lenker 
 

Regissører fra USA
Personer fra Tbilisi
Yoel Razvozov

Yoel Razvozov (født 5. juli 1980) er en israelsk judoka og politiker.

Han representerte Israel under Sommer-OL 2004 i Athen, der han ble utslått i omspillet.

Referanser

Eksterne lenker 
 

Israelske judoka
Israelske politikere
Deltakere for Israel under Sommer-OL 2004
Judoka under Sommer-OL 2004
Fødsler i 1980
Hamed Malekmohammadi

Hamed Malekmohammadi (født 10. april 1983) er en iransk judoka.

Han representerte Iran under Sommer-OL 2004 i Athen, der han ble utslått i omspillet.

Referanser

Eksterne lenker 
 

Iranske judoka
Deltakere for Iran under Sommer-OL 2008
Judoka under Sommer-OL 2008
Deltakere for Iran under Sommer-OL 2004
Judoka under Sommer-OL 2004
Fødsler i 1983
Elsk meg i natt

Elsk meg i natt, (originaltittel: Love Me Tonight) er en amerikansk musical fra 1932 regissert av Rouben Mamoulian og med Jeanette MacDonald) og Maurice Chevalier i hovedrollene.

Medvirkende
 Maurice Chevalier - Maurice, Baron Courtelin
 Jeanette MacDonald - Princesse Jeanette
 Charles Ruggles - Vicomte Gilbert de Varèze (as Charlie Ruggles)
 Charles Butterworth - Comte de Savignac
 Myrna Loy - Comtesse Valentine
 C. Aubrey Smith - the Duc d'Artelines
 Elizabeth Patterson - First Aunt
 Ethel Griffies - Second Aunt
 Blanche Friderici - Third Aunt (som Blanche Frederici)
 Joseph Cawthorn - Dr. Armand de Fontinac (as Joseph Cawthorne)
 Robert Greig - Major Domo Flammand
 Bert Roach - Émile

Referanser

Eksterne lenker 
 

Filmmusikaler fra USA
Filmkomedier fra USA
Sort-hvitt-filmer
Engelskspråklige filmer
Filmer fra 1933
Oregoneik

Oregoneik (Quercus garryana) er et løvfellende tre i bøkefamilien som vokser langs den nordamerikanske stillehavskysten. Den er den eneste naturlige eikearten i Britisk Columbia og Washington og den viktigste i Oregon.

Den kan vokse som en busk, eller som et 15–20 m høyt tre. Barken er lysegrå eller nesten hvit. Bladstilken er 4–10 mm lang. Bladene er 1,5–12 cm lange og 1,5–8,5 cm brede. De er flikete, men det varierer hvor innskåret bladene er. Nøttene er 2,5–3 cm lange og 1,4–2 cm brede.

Oregoneik vokser i rene bestander, sammen med andre bar- og løvtrær, eller som enkelttrær på dyrket mark og prærie. Treslag den ofte vokser sammen med er douglasgran, lawsonsypress, redwood, Notholithocarpus densiflorus, madrona, gullfuru, Quercus kelloggii, søtkirsebær og oregonask. Undervegetasjonen består ofte av gras og urter. Noen vanlige busker er Toxicodendron diversilobum, snøbær, klaseberglyng, Frangula purshiana, gyvel, taggblåhegg, nebbhassel, mahonie og asalspirea.

Arten splittes ofte i tre varieteter: den vidt utbredte, treformede var. garryana og de buskformede var. breweri og var. semota i California og sørlige Oregon. Oregoneik er vanlig i kystfjellene fra Vancouver Island i Britisk Columbia til San Francisco-bukta, og finnes mer spredt sørover til Santa Clara County. I Columbia-dalen trenger arten inn i landet til rett øst for Kaskadefjellene. Den vokser også spredt i vestskråningen til Sierra Nevada sørover til Los Angeles County.

Litteratur

Eksterne lenker 

 

Eikeslekten
Diamond League 2015

Diamond League 2015 var den sjette sesongen av friidrettsserien Diamond League, organisert av IAAF. Første stevne var Qatar Athletic Super Grand Prix i Doha i mai, og finalene ble arrangert i Zurich og Brussel i september..

Stevner

Øvelser

Kalender

Resultater

Vinnere 2015 
For å vinne Diamond League sammenlagt må utøveren delta i finalen (Zürich eller Brussel), i den disiplinen som han eller hun har konkurrert i denne sesongen..

Menn

Stevner

Stevner

Kvinner

Stevner

Stevner

Sluttstilling

Menn

Kvinner

Referanser

Eksterne lenker 
  Offisiell hjemmeside - Diamond League

2015
Friidrett i 2015
OpenSolaris for System z

OpenSolaris for System z er en tidligere portering av operativsystemet OpenSolaris til IBM System z stormaskiner. Systemet ble utviklet av Sine Nomine Associates, og første versjon ble lansert 7. oktober 2008.

I mars 2010 erklærte The Register at operativsystemet var dødt.

Referanser

 
Operativsystemer for Z/Architecture
Programvare fra 2008
Produktavviklinger i 2010
Savoia-Marchetti S.63

Savoia-Marchetti S.63 var bygd som svar på det italienske flyvåpenet Regia Aeronauticas bekymringene omkring det uortodokse Savoia-Marchetti S.55 som hadde tvillingsskrog. Flere flyvåpenoffiserer hadde uroet seg over muligheten om erratiske landingsoppførsel når S.55 flybåten skulle ned på vannet, og ønsket en ny flybåt med et enslig skrog. General Italo Balbo som overtok som statssekretær for den italienske luftfarten i november 1926, besvarte disse offiserene ved å reservere en del av budsjettet for året 1928 til byggingen av et enslig fly.

Teknisk beskrivelse
Luftfartøyingeniør Alessandro Marchetti mere satt sammen tvillingsskroget i sitt fly S.55 til et bredt skrog med V-form i flottørplanet så flybåten i sideprofil kan forveksles med sin mer kjente slektningen. Det ble satt sideflottør under vingeplanet for å balansere flyet i vannet. Som S.55 var det bygd som monoplan med en meget tykk vingeprofil basert på cantileverprinsippet, oppført av ulike tresorter og bekledt med kryssfiner, lerret og duk, med mesteparten av halepartiet av stålrør og kryssfiner. S.63 flyet hadde en mer platt flykropp som til gjengjeldelse var meget bred, med toseters cockpit på babord side, og en scharff-ring for montering av maskingevær forut samt en scharff-ring akterut. Halepartiet hadde haleplan, høyderor, dobbelfinner, men hadde to sideror hvor S.55 hadde tre.

Testflygningene avslørt Marchettis dyktighet som luftfartøydesigner, men idet S.63-flyet var levert for jomfruturen den 8. september 1927, var det ikke lenge noe tvil omkring S.55 flybåten som var blitt en stor suksess. Etter kort tid ble det returnert til SIAI som begynte arbeidet med å omstille den militære flybåten for siviltrafikk. Den åpne cockpiten ble tatt bort til fordel for to separate og lukkede cockpitdomer for pilotene på babord og styrbord side. Forpartiet ble også løftet et hakk for å ha platt overflate fra nesen i skroget i møte med vingen. Det ble skåret ut to store firkantede vinduer og en rekke kuøye forut, og det rommelige skroget var delt inn i flere ulike rom, et bagasjerom forut, deretter passasjerkabinen med fem divan for ti passasjerene rundt førerrommet, siden et bagasjerom, deretter et toalettrom og radiorommet. Deretter fire drivstofftank og siden to soverom.

Etter å ha ombygd S.63-flyet for en regning på 160 000 Lira solgt SIAI det til passasjerflyselskapet Società Aerea Mediterranea (SAM). Flyet som fikk det sivile registernummeret I-AABH ble satt inn i flyruten Roma-Cagliari. Videre skjebne ikke oppgitt.

Spesifikasjoner

 Type: Tomotors flybåt

Dimensjoner

 Lengde: 15,5
 Vingespenn: 27,32 m
 Høyde: 
 Vingeareal: 105 m²
 Tomvekt: 5 200 kg
 Maksvekt: 8 200 kg
 Besetning: 4

Ytelser
 2 Isotta-Fraschini Asso 500 500hk væskekjølte motor i tandem
 Topphastighet: 205 km/t
 Tjenestehøyde: 3 500 m

Se også
Savoia-Marchetti S.55

Referanser

Litteratur
 Giorgio Bignozzi, Roberto Gentilli; Aeroplani S.I.A.I 1915-1935 Edizioni Aeronautiche Italiane S.r.l. 1982 (engelsk-italiensk)

Eksterne lenker
 https://no.pinterest.com/pin/290622982179659363/ (Bilde av S.63 passasjerflyet)

Tomotors propelldrevne luftfartøy
Luftfartøy produsert i Italia
Passasjerfly
Neouracanthus

Se Systematisk inndeling

Neouracanthus er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.

Utseende 
Uracanthini er middelsstore, lange og tynne trebukker, gråbrune med mørkere tegninger. Antennene er lange og tynne, pronotum gjerne lengre enn bredt, trapesformet. Dekkvingene er lange og smale, parallellsidige eller litt tilsmalnende bakover, med rettvinklede "skuldre".

Utbredelse 
Slekten er utbredt i Australia.

Systematisk inndeling 

Slektslisten følger . 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Uracanthini Lacordaire, 1869
 Slekten Neouracanthus McKeown, 1938
 Neouracanthus nigroterminatus McKeown, 1938

Referanser

Kilder 
 Katalog med utbredelsesdata, Gamle verden 
 Cerambycidae of the World - Uracanthini 
 BioLib - Uracanthini

Eksterne lenker 
 

Cerambycinae
Biller formelt beskrevet i 1938
Bixorestes

Se Systematisk inndeling

Bixorestes er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Typhocesini er middelsstore, litt brede trebukker med lange antenner. Artene i denne slekten er svarte og gule og etterligner trolig veps. Antennene er rødlige og omtrent så lange som kroppen. Pronotum er rundet, rødlig i midten. Dekkvingene er jevnbrede, svarte med gule tverrstriper. Beina er slanke, leggene på bakbeina noe krumme.

Utbredelse 
Slekten lever i Sør-Afrika.

Systematisk inndeling  
Slektslisten følger . 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Typhocerini Lacordaire, 1869
 Slekten Bixorestes Pascoe, 1867  
 Bixorestes arcuatus Bjørnstad, 2017
 Bixorestes clennellae Bjørnstad, 2017
 Bixorestes hottentottus (Olivier, 1790)
 Bixorestes illustris (Dalman, 1817)
 Bixorestes karooensis Bjørnstad, 2017
 Bixorestes piceki (Adlbauer, 2002)
 Bixorestes picekioides Bjørnstad, 2017
 Bixorestes pulchella (Adlbauer, 2000)

Referanser

Kilder 
 Katalog med utbredelsesdata, Gamle verden 
 Cerambycidae of the World - Typhocerini
 BioLib - Typhocesini 
 Bilder av artene

Eksterne lenker 
 

Cerambycinae
Biller formelt beskrevet i 1817

ceb:Bixorestes illustris
min:Bixorestes illustris
sv:Bixorestes illustris
vi:Bixorestes illustris
war:Bixorestes illustris